อารเบียร์ คอฟฟี่ ร้านกาแฟเล็กๆที่มีเสน่ห์ ทั้งรสชาติและสตอรี่ความเป็นมา คุณเจเจ้าของร้าน เป็นคนกาแฟที่เรียกว่าทำธุรกิจกาแฟตั้งแต่ต้นน้ำยันปลายน้ำอย่างแท้จริง

เป็นคนปลูกที่ควบคุมตั้งแต่ปุ๋ย ดิน และขั้นตอนการเก็บเกี่ยว บนพื้นที่ของตัวเอง จนขั้นตอนการเก็บรักษาผลผลิต ออกแบบการคั่วให้ออกมาได้ตามความชอบและการตอบรับของตลาดกาแฟพรีเมี่ยมอราบิกา แล้วยังมีหน้าร้านชงขายและแนะนำเมล็ดต่างๆให้ลูกค้าด้วย เรียกว่า ร้านนี้มีของครบ ความรู้มาเต็ม อยากทราบอะไร ถาม!!!

ผมชอบช๊อตเอสเพรสโซ่ของร้านนี้ครับ ความหอม ความเป็นเอกลักษณ์ หลักๆเป็น Single origin ที่มาจากไร่ของเจเอง กลิ่นรสแตกต่างกันบ้างในหลายๆโอกาส แต่รสชาติที่ได้มานั่นมีที่มาที่ไป มีคำอธิบายจากบาริสต้า(เจคนเดิม) ให้กระจ่างถึงกลิ่นรสและaftertaste ที่ได้มาเสมอครับ

ผมว่าทุกๆเมนูกาแฟที่ได้จากperfect short นั้นไม่ทำให้ใครผิดหวังแน่นอน จะหวาน ขมหนักเบาขนาดไหนก็แล้วแต่จริตรของแต่ละท่านละกันครับ บอกบาริสต้าได้เลย

อ้อ ถ้ามาถึงแล้วก้อละเลียดอารมณ์กับกาแฟชั้นดี  อย่าลืมถามหาเกร็ดความรู้จากเจกลับไปด้วยครับ

ที่นี่มีของดี